**Nyírbátor Város Önkormányzata Képviselő-testületének**

**29/2015.(X.29.)**

**önkormányzati rendelete**

**a távhőszolgáltatásról szóló, 2005. évi XVIII. törvény egyes rendelkezéseinek**

**Nyírbátor Város területén történő végrehajtásáról**

Nyírbátor Város Önkormányzata Képviselő-testülete az árak megállapításáról szóló 1990. évi LXXXVII. törvény 7. § (5) bekezdése és a távhőszolgáltatásról szóló 2005. évi XVIII. törvény (a továbbiakban: Tszt.) 6. § (2) bekezdésében, 52. § (2) bekezdésében, 60. § (3) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 20. pontjában meghatározott feladatkörében eljárva a következőket rendeli el:

**I. FEJEZET**

# Általános rendelkezések

**A rendelet hatálya**

**1. §**

A rendelet hatálya kiterjed Nyírbátor Város közigazgatási területén lévő felhasználási helyeket távhővel ellátó közüzemre (a továbbiakban: távhőszolgáltató), valamint a távhőszolgáltatást igénybe vevő felhasználókra és díjfizetőkre.

# Általános szabályok

**Fogalom meghatározások**

**2. §**

E rendelet alkalmazásában:

1. Csatlakozási díj: olyan költség hozzájárulás, amelyet a felhasználók a távhőszolgáltató rendszernek – a hőtermelő létesítményben és a hőelosztó hálózaton – a felhasználók hőigénye, illetve hőigény növekménye kielégítése érdekében szükséges fejlesztések elősegítésére és megvalósítására fizetnek.
2. Elszámoló ár: árváltozás előtti, illetve árváltozás utáni szolgáltatási ár vonatkozó naptári napok szerinti számtani átlaga.
3. mérhető, a felhasználó az egyes épületrészek tulajdonosa is lehet. A felhasználó lehet lakossági vagy egyéb felhasználó.
4. Lakossági (háztartási) felhasználó: a lakóépület és a vegyes célra használt épület tulajdonosa, tulajdonosainak közössége, épületrészenkénti hőmennyiségmérés esetén az egyes épületrészek tulajdonosa.
5. Egyéb felhasználók: az a.) pontban nem említett épület, építmény tulajdonosa, tulajdonosainak közössége, épület-részenkénti hőmennyiségmérés esetén az egyes épületrészek tulajdonosa.
6. Vitatott esetben azt, hogy a felhasználó (épület vagy az épületrész) az a.). vagy b.) pont hatálya alá tartozik-e, a távhőszolgáltató a felhasználó által beszerzett hiteles tulajdoni lap, használatbavételi engedély vagy az építésügyi hatóság által kiadott hatósági bizonyítvány alapján állapítja meg.
7. Fűtött légtérfogat: fűtöttnek minősülő helyiségek térhatároló szerkezetei által befoglalt térfogat.
* a számítás alapjaként az engedélyezett tervdokumentáció vagy a földhivatali nyilvántartás adatait kell figyelembe venni,
* alapterületként kell figyelembe venni a falsíkok közötti, valamint a beépített szekrény által elfoglalt területet,
* nem vehető figyelembe a falsíkon kívül eső terület, valamint a falsíkokból kiugró falpillér által elfoglalt terület, ha azok mértéke egyenként 0,5 m2-nél kisebb,
* a fürdőszoba légterének 60 %-a vehető figyelembe, ha az előírt hőmérsékletet műszaki tervek alapján kiegészítő fűtéssel (pl: elektromos hősugárzó) biztosítják,
* álmennyezet térfogatcsökkentő tényezőként akkor vehető figyelembe, ha 5 cm vastagságú hőszigetelő anyag (pl: hungarocell, kőzetgyapot paplan, stb.) hőszigetelésével egyenértékű.
1. Fűtött helyiség: az a helyiség, amelyben fűtőtest van, vagy egyéb hőleadó berendezés van, vagy ha azt fűtöttre tervezték és az eredeti rendeltetésének vagy műszaki megoldásának megfelelően a helyiség hőmérséklete a távhőszolgáltatás folytán biztosított.
* lakás,
* közös használatra szolgáló helyiség, mosókonyha, szárító helyiség, gyermekkocsi és kerékpártároló helyiség, a közös pince, szélfogó – belépő, lépcsőház, a zárt folyosó, az ár megállapítása szempontjából az ár 60 %-ával kell figyelembe venni,
* a nem lakás céljára szolgáló helyiség:

üzlet, műhely, rendelő, iroda, barkácsműhely, klubszoba, gondnoki iroda, valamint a lakások rendeltetésszerű használatához nem szükséges egyéb célra hasznosított helyiség.

(12.) Hőelvonás: ha a lakás, helyiség használója a távhőszolgáltatásra vonatkozó közüzemi szerződést úgy mondja fel, vagy oly módon nem kívánja igénybe venni, hogy nem teljesíti a Tszt. 38. § (2) bekezdésében foglalt kötelezettségét.

(13.) Termelői hőközpont:

 a távhő termelőjénél távhőellátás céljából a hőhordozó közeg kiadására, továbbítására, elosztására, átalakítására, mennyiségének szabályozására, esetenként mérésére szolgáló technológiai berendezés.

1. Szolgáltatói hőközpont:

 több épület vagy építmény távhővezeték-hálózat útján történő hőellátása céljából, az ellátandó épületeken vagy építményeken kívül, vagy azok egyikébe elhelyezett, a hőhordozó közeg fogadására, átalakítására, mennyiségének szabályozására, elosztására, mérésére szolgáló technológiai berendezés.

1. Felhasználói hőközpont:

 egy épület vagy építmény hőellátása céljából a hőhordozó közeg fogadására, átalakítására, mennyiségének szabályozására, mérésére szolgáló technológiai berendezés.

(15.) Hőmennyiségmérés: a távhőszolgáltató által átadott és a felhasználó, illetve felhasználói közösség által átvett hőmennyiség mérése az Országos Mérésügyi Hivatal által igazolt hitelességű hőmennyiségmérő berendezéssel.

1. Elszámoló hőmennyiségmérő: az ellátott épület(ek) hőközpontjában vagy az épületrészekben elhelyezett, az épület(ek), épületrészek teljes fűtési célú hőfelhasználását mérő az Országos Mérésügyi Hivatal hitelesítésével ellátott hőmennyiségmérő.
2. Költségosztó hőmennyiségmérő: a szolgáltatói hőközponton kívül elhelyezett épületenkénti, illetve épületrészenkénti hőfelhasználást regisztráló hőmennyiségmérő, mely nem rendelkezik Országos Mérésügyi Hivatali hitelesítéssel, ezért a szolgáltatói hőközponti elszámoló hőmennyiségmérő költségosztója.
3. Költségmegosztás: a fűtés előállításához felhasznált hőmennyiség felosztása a tulajdonosok közössége tagjai között a tulajdonosok közössége által elfogadott eszköz (mérő vagy költségmegosztó készülék) adatai vagy az érdekeltek egyéb megállapodása szerint, ezek hiányában a felosztás alapja a fűtött lgm3.

**Felhasználói közösség**

**3**.§

1. Az egy hőátadó egységről ellátott épület(ek)ben lévő épületrészek (lakások és a nem lakás céljára szolgáló helyiségek) tulajdonosai, bérlői, használói összessége alkot egy felhasználói közösséget. A felhasználói közösség, vagy annak tagjai díjfizetésre kötelezettek.
2. A felhasználói közösségnek megbízottat kell felhatalmaznia a távhőszolgáltató felé történő képviseletre:
3. a szerződéskötés,
4. a szerződésmódosítás,
5. a szolgáltatási paraméterek igénylése,
6. a távhőszolgáltatás megkezdése vagy befejezése,
7. a vételezett távhő díja szétosztási módjának meghatározása, illetve megváltoztatása céljából.
8. Felhasználói közösség megbízottját - eltérő megállapodás hiányában - az egy hőátadó egységről ellátott díjfizetésre kötelezettek 50 %-a + 1 fő választja.
9. A felhasználói közösség megbízottja által a (2) bekezdésben foglalt kérdésekben hozott döntések és annak következményei érvényesek a felhasználói közösség minden tagjára.
10. A felhasználói közösség megbízottját - eltérő megállapodás hiányában - az egy hőátadó egységről ellátott díjfizetésre kötelezettek választják. A megbízott megválasztásáról, visszahívásáról a felhasználói közösségnek kell dokumentáltan tájékoztatni a távhőszolgáltatót.
11. Amennyiben a felhasználói közösség nem választ megbízottat, annak hiányában a szolgáltatási paramétereket, - műszaki körülményekhez igazodva - a távhőszolgáltató állapítja meg, és dönt a szolgáltatás megkezdéséről, illetve befejezéséről a külső hőmérsékleti adatokat figyelembe véve.

**Távhőszolgáltatási díj**

**4. §**

1. A távhőszolgáltatásért a felhasználó, illetőleg a díjfizető alapdíjat és hődíjat (a továbbiakban együtt: távhőszolgáltatási díj) köteles fizetni. A lakossági célú távhőszolgáltatásért az e rendelet 1. mellékletében feltüntetett távhőszolgáltatási díjakat kell fizetni.
2. Ha több személy tulajdonában lévő, hőközponti mérés szerinti távhőszolgáltatásban részesülő épület távhőszolgáltatási díjait egy összegben egyenlítik ki, a felhasználó képviselője a távhőszolgáltató részére köteles írásban nyilatkozni a nem lakossági célú távhőellátásként igénybe vett távhőszolgáltatás arányáról. A nyilatkozatot a bejelentésben szereplő adatok változása esetén is meg kell tenni. A nyilatkozat tartalmáért a nyilatkozattevő felelősséggel tartozik. A nyilatkozat elmulasztása esetén - a nyilatkozat megtételét követő mérőleolvasás időpontjáig - a távhőszolgáltató jogosult a nem lakossági célú távhőszolgáltatási díjakat alkalmazni.
3. A távhőszolgáltatási díjak nem tartalmazzák a felhasználói berendezések feltöltéséhez, üzemeltetéséhez, továbbá a használati melegvíz-szolgáltatáshoz felhasznált közműves ivóvíz víz- és csatorna díját.
4. A díjakat a távhőszolgáltató által kiállított számlán feltüntetett, a számla keltétől számított 15 naptári napnál nem rövidebb fizetési határidő lejártáig kell megfizetni.

**Az alapdíj alkalmazása és fizetése**

**5. §**

1. Az alapdíj lakossági felhasználók esetén az egy hő központról vagy hő fogadó állomásról egy elszámolási hőmennyiségmérőn keresztül vételező felhasználók (díjfizetők) összessége használatában álló helyiségek közüzemi szerződésben meghatározott - a közös használatú helyiségek légtérfogata figyelmen kívül hagyásával megállapított - légtérfogata (lgm3) után naptári évre fizetendő éves díj (Ft/m3/év).
2. Ha a Tszt. 44. § (1) bekezdésében foglaltaknak megfelelően díjszétosztás történik, továbbá épületrészenkénti mérés szerinti távhőszolgáltatás esetén a díjfizető, illetőleg a felhasználó az alapdíjat az (1) bekezdés mérés szerinti esetben, a tulajdonában álló épületrész légtérfogata (lgm3) után fizeti.
3. Amennyiben az (1) bekezdés szerinti távhőszolgáltatás
4. fűtési célú, fűtési célú alapdíjat,
5. melegvíz-szolgáltatás célú, meleg víz célú alapdíjat,
6. fűtési és melegvíz-szolgáltatás célú, fűtési és meleg víz célú alapdíjat kell fizetni
7. A távhőszolgáltatási díjfizetési kötelezettség szempontjából az ellátott épületrészen (lakáson, az egy önálló rendeltetési egységet képező, nem lakás céljára szolgáló helyiségeken), valamint a közös használatra szolgáló helyiségeken belül az egyes helyiségek ellátottságbeli különbsége nem vehető figyelembe.
8. A felhasználó, illetőleg a díjfizető az éves alapdíj 1/12 része 1/30-adának és az aktuális hónapban igénybevett távhőszolgáltatás napjai számának szorzatából adódó tárgyhavi havi alapdíjat utólag, a következő hó első napját követően, a számlán feltüntetett határidőre fizeti meg a távhőszolgáltatónak.
9. Ha a felhasználó tulajdonában vagy kezelésében lévő felhasználói berendezések hibája vagy alkalmatlansága miatt nem teljesíthető a szolgáltatás, a felhasználónak az adott szolgáltatásra vonatkozó alapdíjat meg kell fizetnie.
10. Ha a felhasználó év közben köt vagy mond fel általános közüzemi szerződést, a szerződéskötés, illetőleg felmondás évében a naptári évre számított alapdíjnak csak az arányos részét kell megfizetnie.
11. A felhasználó a közüzemi szerződésben meghatározott hőteljesítménynek megfelelő éves alapdíját akkor is köteles a távhőszolgáltató részére megfizetni, ha távhőt nem vételezett. Meg kell fizetni az alapdíjat akkor is, ha a távhőszolgáltató a Távhőszolgáltatásról szóló 2005. évi XVIII. tr., továbbiakban Tszt) 51. § (3) bekezdésének a.) és b.) pontjaiban szabályozott jogaival élve a távhőszolgáltatást felfüggesztette, továbbá a szerződés megszűnéséig abban az esetben is, ha a távhőszolgáltató a közüzemi szerződést a Tszt. 38. § (7) bekezdése alapján felmondta.

**A hődíj elszámolása és fizetése**

**6. §**

1. A hődíjak
2. A fűtési hődíj: a felhasználó által vételezett (felhasznált) méréssel meghatározott (átvett) Gigajoulban (GJ-ban) meghatározott hőmennyiség és e rendelet szerint évente megállapított egységár szorzata.

 aa.) Felhasználói hőközpont esetén az általános közüzemi szerződés szerinti lakossági felhasználók az ellátásukat szolgáló hőközpontban felszerelt, a távhőszolgáltató tulajdonában lévő hitelesített hőmennyiség-mérővel teljes körűen (a fűtési és a használati melegvíz-szolgáltatás célú hőmennyiségre kiterjedően) mért hőmennyiség után, a hőközponti mérésre vonatkozó díjjal fizeti.

 ab.) Szolgáltatói hőközpont esetben a hődíjat az általános közüzemi szerződés szerinti lakossági felhasználók és egyéb felhasználók az ellátásukat szolgáló az egyes épületrészekben felszerelt elszámoló hiteles hőmennyiségmérővel teljes körűen (a fűtési és a használati melegvíz-szolgáltatás célú hőmennyiségre kiterjedően) mért hőmennyiség után a (2) bekezdésben foglaltak szerint az épületrészek mérésére vonatkozó fűtési hődíjjal fizeti.

 ac.) Az épületrészek önálló mérését szolgáló elszámoló hőmennyiség mérők működőképességéről és hitelesítéséről annak tulajdonosa köteles gondoskodni, amennyiben ez egyetlen mérő esetében is elmarad, a mérők költségosztó mérőkké változnak. Az elszámolás a szolgáltatói hőközpont elszámoló mérője alapján történik, - az épületrészek között - a költségosztó mérők figyelembevételével és az épületrészekre vonatkozó díjjal.

 ad.) A hőmennyiségmérők leolvasására és az elszámoló számla benyújtására évente egy alkalommal kerül sor. A közbenső időszakban a távhőszolgáltató részszámlázásos módszert alkalmaz. Az épületrészek felhasználói részfizetésként havonta, a felhasználói közösség tervezett (az előző felhasználási időszakon alapuló) hőfelhasználásnak megfelelő éves hőmennyiség hődíjának arányos részét fizetik.

 ae.) A hődíjat az egyéb felhasználó az egyedi közüzemi szerződése szerint fizeti.

1. A használati melegvíz felmelegítés hődíja: a felhasználó által vételezett (felhasznált) méréssel igazolt (átvett), vízköbméterben (m3)-ben meghatározott, hidegvíz felmelegítéséhez szükséges hőmennyiség (0,3542 GJ/m3), valamint ezen rendelet szerint megállapított egységár (Ft/GJ) szorzata.

 ba.) A felhasználó által felhasznált használati melegvíz mennyiségének mérése történhet épületrészenkénti hiteles vízmennyiség mérésével. Ebben az esetben a használati melegvíz készítéshez felhasznált hőmennyiséget az épületrészben beépített hiteles vízmennyiség mérőn mért használati melegvíz mennyiség és a hőhordozó közeg egységnyi mennyiségének felmelegítéséhez szükséges hőmennyiség szorzata adja.

 bb.) A felhasználó hőközpontjában, hőfogadójában felszerelt elszámoló hőmennyiség mérővel.

 bc.) A használati melegvíz felmelegítési díja csak mérés alapján számlázható, így azon felhasználók, díjfizetők akik vízmérővel nem rendelkeznek, illetve a vízmérő nem hiteles, saját költségükre kötelesek hiteles vízmérőt beszereltetni, illetve hitelesíttetni. Ennek hiányában a felhasználók a rendelet 4. sz. melléklete szerinti szabálytalan vételezés szerinti normatív vízmennyiségek után kötelesek a felmelegítési díjat megfizetni.

 bd.) A vízmennyiség mérők leolvasására és az elszámoló számla benyújtására évente két alkalommal kerül sor. A közbenső időszakban a távhőszolgáltató részszámlázós módszert alkalmaz. Az épületrészek felhasználói részfizetésként havonta, a tervezett (az előző felhasználási időszakon alapuló) hőfelhasználásnak megfelelő éves hőmennyiség hődíjának arányos részét fizetik.

1. Ha a felhasználói közösség a távhőszolgáltatási díj díjfizetők közötti szétosztását nem kéri, a hőközpontban mért felhasználás hődíját egy összegben fizeti.
2. Ha a felhasználói közösség a távhőszolgáltatási díj díjfizetők közötti szétosztását kéri, a mért felhasználás hődíját a felhasználó (megbízottja) és a távhőszolgáltató közötti megállapodásban foglalt szétosztási arányoknak megfelelően, megállapodás hiányában az épületben lévő épületrészeknek az alapdíj számításánál figyelembe vett légtérfogata (lgm3) arányában kell a díjfizetőknek megfizetni.
3. A (3) bekezdés esetén a felhasználói közösség megbízottja kezdeményezheti a távhőszolgáltatónál a hődíj szétosztási arányainak megváltoztatását, ez esetben a távhőszolgáltató részére dokumentáltan gondoskodik az új szétosztási arányokhoz szükséges adatszolgáltatásról. A távhőszolgáltató a módosított (új) arányok szerinti szétosztást legkésőbb az adatszolgáltatást követő hónaptól kezdődően teljesíti.
4. A távhőszolgáltató a mért hőmennyiségből a (6) bekezdésben foglaltak szerint külön-külön határozza meg és elkülönítve számlázza a fűtési célra és a használati melegvíz-szolgáltatási célra felhasznált hőmennyiséget. Az így meghatározott hőmennyiségeket a távhőszolgáltató a felhasználó igényének megfelelően a (2) vagy a (3) bekezdés alapján számolja el.
5. A távhőszolgáltató a fűtési célú és a használati melegvíz-készítés céljára felhasznált hőmennyiséget - minden olyan hónapban, amikor fűtési- és használati melegvíz-szolgáltatási célú hőfelhasználás egyaránt történik - külön-külön köteles meghatározni és számlázni a TKSZ. (távhőszolgáltatási közüzemi szolgálat, továbbiakban:TKSZ) 18.2.1. és 18.3.4. pontjai szerint. Csak fűtési- vagy csak használati melegvíz-szolgáltatási célú távhőszolgáltatás esetén a hőközpontban mért hőmennyiség azonos az adott szolgáltatási célra felhasznált - TKSZ. 18.2.1. illetve a 18.3.4. pontjai szerint megállapított - hőmennyiséggel.
6. Az elszámoló számla alapját képező időszakban történt árváltozás esetén a távhőszolgáltató a hőfelhasználást és annak díját a számlán elszámoló árral számolja.
7. A közüzemi szerződésről, annak a díjszétosztás módjára, arányaira vonatkozó rendelkezéseiről és ezek változásáról a felhasználói közösség megbízottja köteles a díjfizetőket tájékoztatni. A díjfizető kérésére a távhőszolgáltató köteles a közüzemi szerződésről, a díjszétosztás módjáról és az adott díjfizetőre vonatkozó díj szétosztási arányról a díjfizetőnek tájékoztatást adni.
8. Ha az épületrészben elhelyezett hőmennyiségmérő adatainak leolvasása a felhasználó érdekkörében felmerült okból meghiúsul, a távhőszolgáltató jogosult az elszámolás alapját képező hőmennyiséget a TKSZ. 23.1. pontja szerint meghatározni.

**Csatlakozási díj**

**7. §**

1. Új vagy növekvő távhőigénnyel jelentkező felhasználási hely tulajdonosától az igényének kielégítését szolgáló hőteljesítmény rendelkezésre állásához szükséges szolgáltatói tulajdonú berendezések létesítése, bővítése, átalakítása céljából a távhőszolgáltató csatlakozási díjat kérhet. A csatlakozási díj nem foglalja magában a Tszt. 33. § (2) bekezdése szerinti, a távhőtermelőnek fizetett fejlesztési költségeket.
2. A csatlakozási díjon felül a távhőszolgáltató kérheti az (1) bekezdés szerinti távhőigénylőtől annak a fejlesztési költségnek a távhőteljesítmény-igénnyel arányos részét is, amelyet a Tszt. 33. § (2) bekezdése szerinti megállapodás alapján a távhőtermelőnek fizetett.
3. A távhőszolgáltató üzletpolitikai okból eltekinthet a csatlakozási díj megfizetésétől, illetőleg annak összegét mérsékelheti.
4. A bejelentett új vagy növekvő távhőteljesítmény-igény kielégítésére, a fizetendő csatlakozási díj és a (2) bekezdés szerinti fejlesztési költség megfizetésére az igénybejelentőnek és a távhőszolgáltatónak egymással külön szerződést kell kötnie.
5. A csatlakozási díj mértékét e rendelet 2. számú melléklete tartalmazza.

**A díjtételek megváltoztatása**

**8. §**

1. Az energiahordozók árával összefüggő beszállítói árváltozás hatályba lépése esetén a távhőszolgáltató Nyírbátor Város Képviselő-testületénél jogosult kezdeményezni szolgáltatási díjtételeinek módosítását az 1. számú melléklet szerint.
2. Az (1) bekezdésben nem érintett költségváltozások miatti szolgáltatási díjtételek módosítását a távhőszolgáltató jogosult kezdeményezni évente egy alkalommal az előző időszakra vonatkozó ipari (élelmiszeripar nélkül) belföldi értékesítési árindexszel azonos mértékben.
3. A legmagasabb hatósági ár változása automatikus szerződésmódosítást jelent, az új ár minden külön intézkedés nélkül az eddig megkötött érvényes szerződések részévé válik.

**A felszámítható nyereség mértéke**

**9. §**

A távhőszolgáltató az alapdíjban az adott évben felmerülő költségeknek legfeljebb 2 %-át, a hődíjban az energia költségek legfeljebb 2 %-át számíthatja fel nyereségként.

**Díjvisszatérítés és pótdíjfizetés**

**10. §**

1. Ha a távhőszolgáltató a felhasználóval szemben fennálló távhőszolgáltatási kötelezettségének folyamatosan három napot meghaladóan, neki felróható okból, vagy a Tszt. 40. § (2) bekezdése szerinti előzetes értesítés mellőzésével nem tesz eleget, az erre irányuló panasz bejelentésétől kezdve a közüzemi szerződésben meghatározott éves alapdíj - a szüneteltetés időtartamával arányos részének - a kétszeresét köteles visszafizetni.
2. (3) Ha a felhasználó, illetőleg a díjfizető a Tszt. 49. § (2) bekezdésének c.), d.), f.) és g.) pontjaiban szabályozott szerződésszegést, vagy egyéb módon szabálytalan vételezést valósít meg, a szolgáltatás díján felül pótdíjat köteles fizetni. A pótdíj mértéke a felhasználóra (díjfizetőre) vonatkozó éves alapdíj háromszorosa.
3. Szabálytalan vételezés esetén felemelt díjként köteles a felhasználó megfizetni a vonatkozó elszámolási időszakra megállapított vélelmezett felhasználás kétszeresének megfelelő fogyasztást, fűtés esetén a hődíjat, használati melegvíz szolgáltatás esetén mind a hődíjat, mind a készítéséhez felhasznált hidegvíz víz- és csatorna használati díját.
4. Hőelvonásnak minősülő szabálytalan vételezés esetén a hőelvonást megvalósító épületrészre megállapított alapdíj és az elszámolási időszak átlagos külső hőmérsékletéből számított hődíj 60 %-ának megfelelő mérsékelt díjat kell elszámolni.
5. A vélelmezett felhasználást a távhőszolgáltató számítással köteles meghatározni, fűtés esetén a felhasználónál beépített hőteljesítmény és a tényleges átlagos hőmérséklet a 3. sz. melléklet alapján, használati melegvíz szolgáltatás esetén pedig jelen rendelet 4. számú mellékletében meghatározott vízmennyiségek alapján.

**II. FEJEZET**

**Szolgáltatási feltételek**

**Előzetes tájékoztatás, igénybejelentés**

**11. §**

Az előzetes tájékoztatást kérő érdekelt kérelmének tartalmaznia kell a tervezett felhasználási hely címét, rendeltetését (lakó-, vegyes-, vagy egyéb épület), a vételezni kívánt legnagyobb hőteljesítményt és a tervezett éves hőigényt, valamint a TKSZ. 2.1.3. pontjában foglaltaknak megfelelően a távhőmennyiség mérésének tervezett helyét.

**A közüzemi szerződés tartalma**

**12. §**

1. A távhőszolgáltatási közüzemi szerződésnek a TKSZ. 9. és 10. pontjaiban foglaltakon túl tartalmaznia kell annak a személynek a nevét, címét és elérhetőségét, akivel a távhőszolgáltató a felhasználó megbízottjaként az üzemvitellel, a fűtési célú távhőszolgáltatás megkezdésével, befejezésével, az épület belső átlaghőmérsékletével (fűtési igényével) összefüggő kapcsolatot tarthatja.
2. A szolgáltatás igénybevételével létrejött közüzemi szerződésre e rendelet, továbbá a távhőszolgáltató üzletszabályzatának rendelkezései vonatkoznak.

**Bekapcsolás**

**13.§**

1. A távhőszolgáltatónak a Tszt. 54. § (4) - (5) bekezdése szerinti üzembe helyezési- és bekapcsolási eljárásban való közreműködéséért díj az egyéb felhasználó számára sem számítható fel.
2. A Tszt. 54. § (5) bekezdése szerinti bekapcsolás során a távhőszolgáltató a hőközponti mérőeszközök esetében a hőmennyiségmérő-kör elemeit (integrátor, vízmérő és hőérzékelő pár) és a használati melegvíz felhasználást mérő hőközponti vízmérőt a mérőeszköz e célra kialakított helyén illetéktelen beavatkozás, leszerelés magakadályozása céljából zárjeggyel köteles ellátni.
3. A mérőműszerek szükséges adatainak és a zárjegyek számainak feltüntetésével a távhőszolgáltató üzletszabályzata szerinti jegyzőkönyvet köteles kiállítani.
4. A (2) - (3) bekezdés épületrészenkénti mérés esetén az épületrészek hőmennyiségmérőire is vonatkozik.

**Vételezés**

**14.§**

1. A távhőszolgáltató - A TKSZ 12.1. pontjában foglaltak alkalmazásával - a szolgáltatói berendezések üzletszabályzatban meghatározott csatlakozási feltételei szerinti, az adott területre vonatkozó, a külső hőmérséklet változását követő primer előremenő hőhordozó közeg hőmérséklet-változásának (menetrendnek) megfelelően olyan mennyiségű távhőt köteles szolgáltatni, amennyi a felhasználói berendezések üzemképes és biztonságos állapota mellett a felhasználó igénye szerint a közüzemi szerződésben rögzített szolgáltatási célok kielégítéséhez szükséges.
2. Amennyiben a felhasználó a fűtési célú távhőszolgáltatás megkezdésével, befejezésével, a szolgáltatás mértékével kapcsolatos igényét nem adja meg, és a felhasználók az előzőekről egyhangú megállapodásra nem jutnak, illetve erről egyhangúlag nem rendelkeznek, a távhőszolgáltató - ha a felhasználói berendezés állapota ezt lehetővé teszi - a következők szerint szolgáltat:
3. a fűtési célú távhőszolgáltatást a fűtési időszakban a hőközponti fűtésszabályozó működtetésével folyamatosan teljesíti,
4. a használati melegvíz-szolgáltatási célú távhőszolgáltatást folyamatosan teljesíti.
5. A (2) bekezdés a.) pontja esetében a távhőszolgáltató annyi hőmennyiséget szolgáltat, amennyi az üzemképes felhasználói berendezések rendeltetésszerű működése mellett:
6. lakószobákban, irodahelyiségekben átlagosan + 22 oC,
7. a lakószobának nem minősülő, illetőleg a nem lakás céljára szolgáló helyiségekben átlagosan a szabványban rögzített tervezői előírásokban meghatározott belső hőmérséklet eléréséhez szükséges.
8. A (2) bekezdés b.) pontja esetében használati melegvíz-szolgáltatási célú távhőszolgáltatás keretében a távhőszolgáltató annyi hőmennyiséget szolgáltat, amennyi az üzemképes felhasználói berendezések rendeltetésszerű működése mellett, folyamatos vételezésnél, a kifolyóknál mérve, legalább + 40 oC használati melegvíz-hőmérséklet eléréséhez szükséges.

**Szüneteltetés, korlátozás**

**15. §**

1. A távhőszolgáltató a Tszt. 40. §-a szerint jogosult a távhőszolgáltatást szüneteltetni. A távhő vételezés szüneteltetését a felhasználó a tulajdonában, üzemeltetésében lévő felhasználói berendezések terv szerinti karbantartásának, felújításának idejére vagy váratlan meghibásodás miatt szükséges fenntartási munka elvégzése idejére jogosult igényelni.
2. A váratlan meghibásodásról, a meghibásodás okáról és a hiba kijavításának kezdetéről a felhasználó és a távhőszolgáltató egymást 8 órán belül kötelesek tájékoztatni és a hibát a műszakilag lehetséges legrövidebb időn belül megszüntetni.

**16. §**

1. A távhőtermelőnél vagy a távhőszolgáltató hőtermelő létesítménynél országos tüzelőanyag hiány miatt fellépő termeléskiesésről, a korlátozás szükséges mértékéről és területi kiterjedéséről a távhőszolgáltató köteles haladéktalanul tájékoztatni a jegyzőt, továbbá a korlátozással érintett felhasználókat.
2. A távhőszolgáltatás korlátozását környezetvédelmi okból - ha a korlátozás oka más eszközökkel nem szüntethető meg, és az önkéntes korlátozás sem eredményes - a szolgáltató rendeli el. A korlátozás elrendeléséről a távhőszolgáltató értesíti a felhasználókat.
3. A távhőszolgáltatás korlátozásának sorrendje: 5. sz. melléklet szerint
4. A távhőszolgáltató a korlátozási sorrend tervezetet úgy köteles elkészíteni, hogy a korlátozással elérhető legyen a közüzemi szerződések teljesítéséhez szükséges hőmennyiség legalább 50 %-os csökkentése.
5. A távhőszolgáltatás korlátozási sorrendjét e rendelet 5. számú melléklete tartalmazza. A rendelet által megállapított korlátozási sorrend szerinti fokozatba sorolásról a felhasználókat a távhőszolgáltató tájékoztatja.

**17. §**

1. A korlátozási fokozatba soroláshoz a távhőszolgáltató a felhasználóktól a hőfelhasználásuk sajátosságaira vonatkozó adatokat kérhet.
2. A korlátozás - annak okától függően - lehet általános, amikor az minden felhasználó hőigényét érinti, és lehet részleges, amely esetben a korlátozás csak a távhőszolgáltató által távhővel ellátott egyes területrészekre terjed ki.
3. A távhőszolgáltató a tervezett fokozatba sorolást az érintett felhasználók rendelkezésére bocsátja, akik arról 15 napon belül véleményt nyilváníthatnak.
4. A korlátozási tervezet elkészítésénél figyelemmel kell lenni a távhőtermelőkre vonatkozó lehetséges korlátozásra is.

**Felhasználói berendezés működtetése, fenntartása, átalakítása**

**18. §**

A felhasználó a távhővel ellátott felhasználási helyen a felhasználói berendezések átalakítását köteles a távhőszolgáltatónak előzetesen írásban bejelenteni (Tszt. 54. § (6) bekezdés).

**19. §**

1. A 18. § szerinti bejelentést meg kell tenni abban az esetben is, ha a felhasználó, díjfizető olyan építészeti, vagy épületgépészeti átalakítást kíván végezni, amely a távhővel ellátott felhasználási hely díjfizetés alapját képező légtérfogatát, illetőleg a hőteljesítmény igényét növeli. A megnövekedett távhőigény kielégítéséről a felhasználónak a távhőszolgáltatóval előzetesen meg kell állapodnia.
2. Az átalakításról arra jogosult által készített olyan tervet kell a távhőszolgáltatóhoz benyújtani, amely figyelembe veszi az épületet ellátó hőközpont műszaki adottságait, tartalmazza az épület megváltozott hőszükségletével kapcsolatos számításokat. Az átalakítás befejezését írásban be kell jelenteni a távhőszolgáltatónak.
3. A munkálatok elvégzése után a felhasználási hely ellátására érvényben lévő közüzemi szerződést a megváltozott légtérfogatnak, illetve hőteljesítmény igénynek megfelelően, épületrészenkénti díjszétosztás esetén a díjfizetőkre és a hődíj új szétosztási arányaira is kiterjedően módosítani kell.

**Mérés**

**20. §**

Új felhasználó csatlakozása esetén felhasználói hőközpontot kell létesíteni a mérés helyétől függetlenül.

**21. §**

1. Hőközponti mérés szerinti távhőszolgáltatás esetén a hőmennyiségmérés helye a felhasználói hőközpont primer hőfogadó egysége, amelybe a mérőeszközt a forgalmazó, vagy szállító által megadott a mérő hitelesítési engedélyében előírt beépítési követelmények betartásával kell beszerelni.
2. A hőfogadó állomáson hiteles hőmennyiségmérést, illetőleg a költségmegosztást szolgáló egyéb mérőműszereket az alkalmazott mérőeszközre vonatkozó beépítési követelmények betartásával kell felszerelni.
3. Épületrészenkénti mérés szerinti távhőszolgáltatás esetén a hőmennyiségmérőt az épületen belül elhelyezve, a mérőre vonatkozó beépítési követelmények betartásával úgy kell felszerelni, hogy az az adott épületrész egészének hőfelhasználását mérje.
4. Az illetéktelen beavatkozás és leszerelés megakadályozása érdekében a 13. § (2) - (4) bekezdését az épületrészenkénti mérés szerinti távhőszolgáltatás esetén értelemszerűen alkalmazni kell.

**A közüzemi szerződés felmondása**

**22. §**

1. A közüzemi szerződést a felhasználási hely egészére kiterjedően lehet felmondani. A felhasználási helyen a távhő igénybevételi lehetőségének végleges megszüntetése szükséges, továbbá ezzel egyidejűleg a korábbi fűtési célú távhőellátással azonos, összkomfortos komfortfokozatot biztosító hőellátást kell megvalósítani.
2. A felhasználó a közüzemi szerződés felmondása iránti szándékát írásban köteles a távhőszolgáltatónak bejelenteni. A távhőszolgáltató 15 napon belül köteles a felmondás feltételeiről, az előírt eljárásról a felhasználót írásban tájékoztatni.
3. Amennyiben a felhasználási helyet magában foglaló ingatlannak több tulajdonosa van (társasház, szövetkezeti ingatlan, Ptk. 139. §-a szerinti közös tulajdon) a felhasználó köteles biztosítani a Tszt. 38. § (2) bekezdés a.) pontjában foglaltaknak megfelelő hozzájárulások meglétét és erről köteles a távhőszolgáltató részére nyilatkozatot tenni.
4. A Tszt. 38. § (2) bekezdés c.) pontjában foglaltak a szolgáltató tulajdonában lévő felhasználói hőközpont megszüntetésének költségeire is vonatkoznak, ide nem értve a berendezések selejtezésével összefüggő, a szolgáltatónál jelentkező vagyoni veszteséget.

**23. §**

1. Ha a felhasználási helyen valamely épületrész távhőellátását kívánják megszüntetni, a közüzemi szerződés módosítására van szükség. Ebben az esetben a Tszt. 38. § (5) bekezdésében foglaltak az egyedi közüzemi szerződés módosítására is irányadóak.

A közüzemi szerződés módosítása iránti igényt a felhasználó (képviselője) írásban jelenti be a távhőszolgáltatónak. A távhőszolgáltató 15 napon belül köteles a

módosítás feltételeiről, az előírt eljárásról a felhasználót írásban tájékoztatni. A felhasználó képviselője köteles nyilatkozatot tenni a Tszt. 38. § (5) bekezdés a.) pontjában előírt tulajdonostársi hozzájárulások meglétéről.

1. A szerződés (1) bekezdés szerinti módosítása iránti igény, más megállapodás hiányában, az épületrész (lakás, nem lakás céljára szolgáló helyiség) egészére, továbbá mind a fűtési célú, mind a használati melegvíz-szolgáltatási célú hőellátás megszüntetésére vonatkozik.
2. A Tszt. 38. § (5) bekezdés d.) pontja szerinti költségviselési kötelezettség a szolgáltató tulajdonában lévő felhasználói hőközpont átalakításának költségeire is vonatkozik.
3. Épületrész leválása esetén az érintett épületrészben meg kell szüntetni a távhő igénybevételének lehetőségét. Ezzel egyidőben az épület üzemben maradó felhasználói berendezésein - beleértve a hőközpontot is - az annak megfelelő működését biztosító, a leválasztás miatt szükséges átalakításokat, beszabályozásokat is el kell végezni. Az előzőek megvalósításához szükséges munkálatokat az ingatlantulajdonos tulajdonában lévő felhasználói berendezéseken a leváló felhasználó köteles elvégeztetni. A távhőszolgáltató tulajdonát képező felhasználói hőközpontban az épületrész leválása miatt szükséges átalakítást a felhasználó költségére a távhőszolgáltató végzi el.
4. A (4) bekezdésben foglalt munkálatokról a felhasználó arra jogosult által készített tervet és műszaki leírást köteles a távhőszolgáltató rendelkezésére bocsátani, amelyeknek az épület teljes fűtési rendszerére ki kell terjednie. Az épület üzemben maradó fűtési rendszerét - beleértve a hőközpontot is - érintően a tervnek tartalmaznia kell a megváltozott hőszükséglet mértékére vonatkozó számításokat, a leválasztás miatt szükséges átalakításokat, a beszabályozási tervet. Amennyiben a terv szerint az átalakítás jogszabályba, műszaki előírásba ütközik, vagy más felhasználó, díjfizető részére való szolgáltatást akadályozza, a távhőszolgáltató 15 napon belül írásban közli álláspontját a felhasználóval.
5. A felhasználó, illetőleg a díjfizető díjfizetési kötelezettsége abban az időpontban szűnik meg, amikor a felhasználó a távhőellátás bármilyen módon való igénybevételének lehetőségét a jogszabályi előírások betartásával teljes egészében megszüntette, továbbá a távhőszolgáltató és a felhasználó (megbízottja) a közüzemi szerződést az épületrész leválásának megfelelően módosította.

**Szerződésszegés**

**24. §**

1. Amennyiben a lakossági felhasználóval szemben a Tszt. 49. § (2) bekezdésének b.) - e.) pontjaiban leírt szerződésszegés miatt a távhőszolgáltatás felfüggeszthető lenne, a távhőszolgáltató csökkentett szolgáltatásként a felhasználási hely közüzemi szerződés szerinti fűtési célú hőellátásához szükséges hőmennyiség legalább 50 %-át köteles biztosítani. A használati melegvíz-szolgáltatási célú távhőszolgáltatás teljes mértékben megszüntethető.
2. Az (1) bekezdésben foglaltak az adott felhasználási helyen közfeladatként oktatási-, egészségügyi-, valamint szociális alapszolgáltatást folytató egyéb felhasználóra is vonatkoznak.
3. Az (1) és (2) bekezdésben foglaltak nem érintik a távhőszolgáltató jogosultságát a közüzemi szerződés felmondására a Tszt. 51. § (3) bekezdés b.) -c.) pontjaiban foglalt, valamint a (4) bekezdésben meghatározott esetekben.
4. A távhőszolgáltató jogosult olyan műszaki megoldásokat alkalmazni, amelyek az (1) bekezdés szerinti csökkentett szolgáltatást az épületrészben lehetővé teszik akkor, ha a szerződésszegést az egyes épületrészek díjfizetői követik el.
5. Amennyiben a távhőszolgáltató a felhasználó szerződésszegése miatt a szolgáltatás felfüggesztésére, vagy az (1) - (2) és (4) bekezdés szerinti csökkentésére jogosult, az ennek végrehajtásához szükséges munkálatokat a felhasználói berendezéseken is jogosult elvégezni, az ingatlantulajdonos pedig ennek tűrésére köteles.

**Egyéb rendelkezések**

**25. §**

1. Nyírbátor Város Képviselő-testülete a Tszt. 6. § (2) bekezdése c.) pontjában előírtak teljesítése érdekében az 6. számú mellékletben meghatározott területeket kijelöli, ahol területfejlesztési, környezetvédelmi és levegő-tisztaságvédelmi szempontok alapján célszerű a távhőszolgáltatás megtartása és fejlesztése.
2. A meglévő vagy létesítésre engedélyezett távhővezeték-hálózat nyomvonalának 300 m-es körzetében az épületek, létesítmények hőellátó-rendszerének megvalósításakor vizsgálni kell a távhőszolgáltatással való hőenergia-ellátás lehetőségét.
3. A (2) bekezdés szerinti körzetekben új létesítmények kialakításakor vagy meglévő energiaellátó rendszerek átalakításakor a levegő védelmével kapcsolatos egyes szabályokról szóló 306/2010. (XII.23.) Kormányrendelet előírásai szerint a helyi emisszióval nem járó rendszereket (különösen távhőt, villamos energiát, megújuló energiát, geotermikus energiát hasznosító berendezéseket) kell alkalmazni.
4. A (2) – (3) bekezdésekben foglaltak mellett figyelemmel kell lenni az országos településrendezési és építési követelményekről szóló 253/1997. (XII.20.) Kormányrendelet.
5. A (1) – (4) bekezdésben meghatározott követelményeket az építésre, fennmaradásra, használati-mód változtatásra, használatbavételi engedélyezésre irányuló építésügyi hatósági eljárás során az engedélyező hatóságoknak, környezetvédelmi hatósági és szakhatósági jogkörében egyaránt érvényesíteniük kell.

# Záró rendelkezések

**26**. §

A távhőszolgáltató jogosult e rendeletben meghatározott áralkalmazási feltételeket és az 5. § és 6. § szerinti díjakat a rendelet hatályba lépésekor fennálló közüzemi szerződések végrehajtása során is alkalmazni.

**27. §**

1. Ez a rendelet 2015. november 1-én lép hatályba.
2. Hatályát veszti
3. a távhőszolgáltatásról szóló, 2005. évi XVIII. törvény egyes rendelkezéseinek Nyírbátor Város területén történő végrehajtásáról szóló 11/2007.(VIII. 31.) önkormányzati rendelet,
4. a távhőszolgáltatásról szóló 2005. évi XVIII. törvény egyes rendelkezéseinek Nyírbátor Város területén történő végrehajtásáról szóló 11/2007.(VIII.31.) önkormányzati rendelet módosításáról szóló 8/2011.(II.24.) önkormányzati rendelet,
5. A távhőszolgáltatásról szóló 2005. évi XVIII. Törvény egyes rendelkezéseinek Nyírbátor Város területén történő végrehajtásról szóló 11/2007.(VIII.31.) sz. önkormányzati rendelet módosításáról szóló 4/2012.(III.06.) önkormányzati rendelet

|  |  |
| --- | --- |
| **Máté Antalpolgármester** | **Pappné dr. Fülöp Enikő****jegyző** |

**1. melléklet**

**A települési önkormányzat területén szolgáltatott távhő**

**2012. 05. 01-től érvényes legmagasabb díjáról**

**A díjtételek megnevezése Mértékegység Távhő szolgáltatási**

 **\_\_\_\_\_díjak\_\_\_\_**

1. **Alapdíj** /5 § 1. bek./

közületi fogyasztók

melegvíz és fűtés Ft/lm3/év 425

együttes igénybevétele

esetén

1. **Alapdíj** /5 § 1. bek./

lakossági fogyasztók

melegvíz és fűtés Ft/lm3/év 329

együttes igénybevétele

esetén

1. **Alapdíj** /5 § 1. bek./

lakossági és egyéb

fogyasztók melegvíz Ft/lm3/év 132

igénybe vétele esetén

1. **Alapdíj** /5 § 1. bek./

lakossági és egyéb

fogyasztók fűtés Ft/lm3/év 197

igénybevétele esetén

1. **Fűtési hődíj és Melegvíz hődíj**/4 §1. bek./

közületi fogyasztók Ft/GJ 3.793

1. **Fűtési hődíj és Melegvíz hődíj**/4 §1. bek./

lakossági fogyasztók Ft/GJ 2.935

A mellékletben feltűntetett távhő szolgáltatási díjtételek az általános forgalmi adót nem tartalmazzák.

**2. melléklet**

**A Nyírbátori Városfejlesztő és Működtető Kft. fűtőmű által ellátott épületek jegyzéke.**

1. Lakások: Fáy A. u. 13. sz. 10 lakás

 Fáy A. u. 15. sz. 10 lakás

 Fáy A. u. 17. sz. 8 lakás

 Fáy A. u. 23. sz. 8 lakás

 Fáy A. u. 25. sz. 10 lakás

 Fáy A. u. 27. sz. 10 lakás

 Fáy A. u. 29. sz. 10 lakás

 Fáy A. u. 30. sz. 8 lakás

Fáy A. u. 31. sz. 10 lakás

Fáy A. u. 32. sz. 8 lakás

Fáy A. u. 33. sz. 10 lakás

Fáy A. u 34. sz. 12 lakás

Füveskert u. 7. sz. 8 lakás  **Összesen 122 lakás** 18.504 lgm3

1. Bethlen Gábor Szakképző Iskola 14.154 lgm3
2. Sportcsarnok 16.028 lgm3
3. Nyírbátori Református Általános Iskola 14.631 lgm3
4. Nyírbátori Meseház Óvoda 3.498 lgm3

**Összesen: 66.815 lgm3**

**3. melléklet**

**A Fűtőmű által üzemeltetett hőfogadó állomások jegyzéke**

I. sz. hőfogadó: Bethlen Gábor Szakképző Iskola

* ISTA SENSONIC P W4P típusú hőmennyiségmérővel ellátva
* NA 100 csatlakozási pont.

II. sz. hőfogadó: Sportcsarnok

* ISTA SENSONIC P W4P típusú hőmennyiségmérővel
* NA 125-ös csatlakozási pont.

III. sz. hőfogadó: Nyírbátori Református Általános Iskola

* ISTA SENSONIC P W4P típusú hőmennyiségmérővel
* NA 65-ös csatlakozási pont.

IV. sz. hőfogadó: Nyírbátori Meseház Óvoda

* ISTA SENSONIC P W1P típusú hőmennyiségmérővel
* NA 65-ös csatlakozási pont.

V. sz. hőfogadó: Távfűtéses lakások

* ISTA SENSONIC P W4P típusú hőmennyiségmérővel
* NA 125-ös csatlakozási pont.

VI. sz. hőfogadó: Távfűtéses lakások

* PT 500 IEC 718 típusú hőmennyiségmérő
* NA 100-as csatlakozási pont
* PAY - HEAT IEC 870i típusú lakásonkénti hőmennyiségmérő

**4. melléklet**

A rendelet 6. § (1.) b.) pont bc.) alpontja szerinti melegvíz vételezéshez tartozó havi vízmennyiségek (szabálytalan vételezés esetében) hődíjának megállapításához a lakás teljes fűtött alapterülete alapján a következő táblázatban meghatározott alapterületi értékhez tartozó vízmennyiséget kell figyelembe venni:

**Felhasználói, (lakás) alapterülete (m2) Vízmennyiség (m3 / hó)**

 44 m2 4,2 m3

 51 m2 5,4 m3

 58 m2 6,6 m3

 69 m2 7,8 m3

 76 m2 9,0 m3

**5. melléklet**

**Korlátozás és szüneteltetési sorrend**

A felhasználók korlátozási sorrendjét két lépcsőben határozza meg a szolgáltató.

 I. lépcső: a fagyveszély elhárításáig történő szolgáltatás, melegvíz-szolgáltatás szüneteltetése

 II. lépcső: teljes korlátozás

 I. lépcsőhöz tartozó felhasználók:

1. Bethlen Gábor Szakképző Iskola
2. Sportcsarnok
3. Nyírbátori Református Általános Iskola
4. Nyírbátori Meseház Óvoda

 II. lépcsőhöz tartozó felhasználók:

 Az összes felhasználó, aki a szolgáltatást igénybe veszi.

A korlátozás megvalósítása:

A korlátozásról a szolgáltató telefonon, személyesen vagy hirdetmény útján értesíti a felhasználót. A végrehajtásról a szolgáltató gondoskodik.

**6. melléklet**

**Távhőszolgáltatás megtartására és fejlesztésére**

Nyírbátor Város Képviselő Testülete a Tszt. 6 § (2) bekezdés c. pontjában meghatározottak szerint Nyírbátor Város alábbi területét jelöli ki a környezetvédelmi és levegő-tisztaságvédelmi szempontok alapján a távhőszolgáltatás megtartására és fejlesztésére.

Szentvér út – Füveskert utca – Szabadság tér – Árpád utca és a Nyírvasvári főfolyás által behatárolt tömbbelső az ún. Fáy A. úti lakótelep.

A kijelölt területen a távfűtést a kiadott engedély alapján a Nyírbátori Városfejlesztő és Működtető Kft. szolgáltatja.

A rendelet a meglévő távhőszolgáltatása és a továbbiakban bekapcsolható ingatlanokra vonatkozik.